Simpsonit (30. tuotantokausi)

Simpsoneiden 30. tuotantokausi esitettiin Yhdysvalloissa 30. syyskuuta 2018 – 12. toukokuuta 2019 ja Suomessa 21. tammikuuta 2019 – 24. kesäkuuta 2019. ==Jaksoluettelo== ===Bart elää (Bart's Not Dead)=== Oltuaan onnettomuuden seurauksena koomassa Bart valehtelee tavanneensa taivaassa Jeesuksen. Homer ja Ned Flanders ryhtyvät tuottamaan tarinasta uskonnollista elokuvaa. ===Sydänsurujen saari (Heartbreak Hotel)=== Marge ja Homer valitaan kilpailijoiksi pariskunnille suunnattuun reality-kilpailuohjelmaan. ===Autio taivas (My Way or the Highway to Heaven)=== Jumala ja Pyhä Pietari pohtivat, ketkä ovat oikeutettuja pääsemään kuoltuaan taivaaseen. Samalla Ned Flanders, Marge ja Lisa kertovat pyhäkoululaisille kolme tarinaa hyvistä teoista. ===Kauhujen talo, osa 29 (Treehouse of Horror XXIX)=== Avaruudesta tulleet palot alkavat muuttaa Springfieldin asukkaita kasveiksi. Psykopaatiksi muuttunut Lisa sieppaa Bartin, Milhousen ja Nelsonin ja pitää heitä tyrmässä. Simpsonit vierailevat johtaja Burnsin perustamassa vanhainkodissa, jonka asukkaat muuttuvat dinosauruksiksi. ===Älä tartu mun rattiin (Baby You Can't Drive My Car)=== Itseohjautuvia autoja valmistava tehdas palkkaa Homerin ja Margen työskentelemään tiiminä. ===Venäläinen juttu (From Russia Without Love)=== Moe ei enää reagoi Bartin pilapuheluihin, joten Bart tekee uudet pohjat tilaamalla Moelle venäläisen postimyyntivaimon. ===Hei, toi mutsi meikkaa (Werking Mom)=== Marge ryhtyy myymään Tupperware-astioita, mutta kauppa rupeaa käymään vain drag-kutsuilla. ===Hassu, klovni (Krusty the Clown)=== Hassu joutuu taas kerran pakenemaan lain kouraa, ja löytää itselleen mitä epätodennäköisimmän työpaikan sirkuspellenä. ===Sankaritarina (Daddicus Finch)=== Homerin hyveelliset puolet saavat Lisan ihailemaan häntä kahdeksanvuotiaan tytön loputtomalla innolla, ja Bart osoittaa mustasukkaisuuden merkkejä. ===Joulupaniikki ('Tis the 30th Season)=== Marge stressaa jouluvalmisteluja, ja muu perhe yllättää hänet hermolomalla Floridassa. ===Lelutrauma (Mad About the Toy)=== Bartin kellarista löytämät muovisotilaat herättävät Abessa muistoja, jotka liittyvät homoseksuaalisuuteen ja valokuvaukseen. * Tämä on Simpsonien yhdestoista ja toistaiseksi tuorein jakso, joka on voittanut Emmy-palkinnon. ===Tyttö bussissa (The Girl on the Bus)=== Lisa saa uuden kaverin, mutta ei kehtaa paljastaa hänelle, millaisia sivistymättömiä moukkia hänen perheenjäsenensä ovat. ===Parkettien paistiveitsi (I'm Dancing as Fat as I Can)=== Homer suututtaa Margen katsomalla heidän suosikkisarjansa uuden kauden yksin ja joutuu opettelemaan tanssimaan lepyttääkseen Margen. ===Hollywood-hassuttelua (The Clown Stays in the Picture)=== Marge ja Homer muistelevat, kun he olivat nuorina avustajina Hassun elokuvaprojektissa. ===Keltainen gangsteri (101 Mitigations)=== Homer saa käsiinsä Sarjakuvahemmon auton, eikä tajua pikaisen kruisailukierroksen johtavan autovarkaussyytteeseen. ===Sinä kannatko taakkaa raskasta? (I Want You (She's So Heavy))=== Homer satuttaa itsensä yrittäessä olla romanttinen ja Marge alkaa harrastamaan leijalautailua. ===E-turhailua (E My Sports)=== Bart ja kaverinsa alkavat menestyä tietokonepeliturnauksissa, ja Homerkin innostuu asiasta rahan takia. ===Feministinen väkivaltaviihde (Bart vs. Itchy & Scratchy)=== Bart loukkaantuu, kun Tikusta ja Takusta tehdään uusi versio, jossa on pelkkiä naisia, ja liittyy tyttöjen huligaanijengiin. ===Tyttö bändissä (Girl’s In the Band)=== Lisa pääsee harjoittelemaan saksofonia Capital Cityn filharmonikkojen nuoriso-ohjelmaan, mikä koettelee muun perheen hermoja, koska heidän täytyy istua Lisan takia autossa. ===Marge ottaa ohjat (I’m Just a Girl Who Can’t Say D’oh)=== Näyttelijät kyllästyvät amatööriteatterin tyranniohjaajaan ja Marge päätyy toteuttamaan aivan toisenlaisen musikaalin kuin oli suunniteltu. ===Dou Kanada (D’oh Canada)=== Lisa ajautuu Kanadaan ja tajuaa pitävänsä sosialidemokraattisesta naapurimaasta huomattavasti enemmän kuin Yhdysvalloista. ===Arvoitus altaan alla (Woo-Hoo Dunnit?)=== Lisan yliopistosäästöt katoavat ja perhe yrittää selvittää varkauden arvoituksen. *Joissakin esityksissä jakson nimi on ollut Salapoliisintyötä ===Vaihtoehtohoitoa (Crystal Blue-Haired Persuasion)=== Burnsin leikkausten takia Marge kokeilee kristallihoitoja Bartin keskittymishäiriöön ja ne tarjoavatkin yllättävän rahanlähteen. Luokka:Simpsonit-tuotantokaudet